CELEX: 62021TN0249
Language: fi
Date: 2021-05-07 00:00:00
Title: Asia T-249/21: Kanne 7.5.2021 – SN v. parlamentti

12.7.2021   
            
            
               FI
            
            
               Euroopan unionin virallinen lehti
            
            
               C 278/51
            
         
      Kanne 7.5.2021 – SN v. parlamentti
      (Asia T-249/21)
      (2021/C 278/71)
      Oikeudenkäyntikieli: englanti
      
         Asianosaiset
      
      
         Kantaja: SN (edustaja: asianajaja P. Eleftheriadis)
      
         Vastaaja: Euroopan parlamentti
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 21.12.2020 tehdyn Euroopan parlamentin pääsihteerin päätöksen kaikilta osin
               
            
                  —
               
               
                  kumoaa 15.1.2021 päivätyn veloituslaskun nro 7010000021, jolla kantajaa on vaadittu maksamaan 196 199,84 euroa
               
            
                  —
               
               
                  velvoittaa Euroopan parlamentin korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäinen kanneperuste, jonka mukaan Euroopan parlamentti on rikkonut Euroopan talousyhteisön ja Euroopan atomienergiajärjestön virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen (1) 137 artiklaa.
               
            
                  2.
               
               
                  Toinen kanneperuste, jonka mukaan Euroopan parlamentti on syyllistynyt väärään lainsoveltamiseen ja jättänyt noudattamatta asianmukaisesti Euroopan parlamentin puhemiehistön 19.5.2008 ja 9.7.2008 tehdyn päätöksen (2) 32 ja 68 artiklassa tarkoitettua ”aiheettoman maksun” käsitettä.
               
            
                  3.
               
               
                  Kolmas kanneperuste, jonka mukaan Euroopan parlamentti ei ole ottanut huomioon jäsentensä itsenäisyyden ja riippumattomuuden periaatteita Euroopan parlamentin jäsenten asemaa koskevan päätöksen (3) 2 ja 21 artiklassa edellytetyllä tavalla.
               
            
                  4.
               
               
                  Neljäs kanneperuste, jonka mukaan perusteita ei ole esitetty SEUT 296 artiklan edellyttämällä tavalla sille, että parlamentin jäsenen esittämistä 78 asiakirjasta sivuutettiin 68 todisteiksi kelpaamattomina, sille, että palkkio oli kokonaisuudessaan maksettu aiheettomasti, vaikka tarkastelussa oli otettu 30 kuukauden mittaisesta sopimuskaudesta huomioon vain kuusi kuukautta, ja sille, miksi asiassa torjuttiin OLAFin selvitys, jonka mukaan kantaja ei ollut menetellyt epärehellisesti.
               
            
                  5.
               
               
                  Viides kanneperuste, jonka mukaan tosiseikat on päätöksessä otettu huomioon ilmeisen virheellisesti.
               
            
         (1)  Euroopan talousyhteisön ja Euroopan atomienergiajärjestön virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta annettu asetus N:o 31 (ETY) 11 (Euratom) (EYVL 1962, P 45, s. 1385).
      
         (2)  Euroopan parlamentin jäsenten asemaa koskevien sääntöjen soveltamisohjeista 19.5. ja 9.7.2008 tehty Euroopan parlamentin puhemiehistön päätös (2009/C 159/01) (EUVL 2009, C 159, s. 1).
      
         (3)  Euroopan parlamentin jäsenten asemaa koskevien sääntöjen vahvistamisesta 28.9.2005 tehty Euroopan parlamentin päätös (2005/684/EY, Euratom) (EUVL 2005, L 262, s. 1).